สรุปภาวะตลาดต่างประเทศ ประจำวันที่ 27 พ.ค. 2566
สรุปภาวะตลาดต่างประเทศ ประจำวันที่ 27 พ.ค. 2566
สรุปภาวะตลาดต่างประเทศ ประจำวันที่ 27 พ.ค. 2566
2 พ.ค. 2566

ดัชนีดาวโจนส์ตลาดหุ้นนิวยอร์กปิดลบในวันจันทร์ (1 พ.ค.66) ท่ามกลางความวิตกกังวลเกี่ยวกับวิกฤตการณ์ในภาคธนาคารของสหรัฐ หลังมีรายงานว่าเจพีมอร์แกน เชส แอนด์ โค เข้าซื้อกิจการธนาคารเฟิร์สท์ รีพับลิก แบงก์ซึ่งประสบปัญหาสภาพคล่อง ขณะเดียวกันนักลงทุนกังวลว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในการประชุมเดือนนี้
ดัชนีเฉลี่ยอุตสาหกรรมดาวโจนส์ปิดที่ 34,051.70 จุด ลดลง 46.46 จุด หรือ -0.14%, ดัชนี S&amp;P500 ปิดที่ 4,167.87 จุด ลดลง 1.61 จุด หรือ -0.04% และดัชนี Nasdaq ปิดที่ 12,212.60 จุด ลดลง 13.99 จุด หรือ -0.11%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันจันทร์ (1 พ.ค.66) หลังมีรายงานว่าดัชนีผู้จัดการฝ่ายจัดซื้อ (PMI) ภาคการผลิตของจีนหดตัวลงในเดือนเม.ย. นอกจากนี้ ตลาดยังถูกกดดันจากความกังวลที่ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในการประชุมเดือนนี้
ทั้งนี้ สัญญาน้ำมันดิบ WTI ส่งมอบเดือนมิ.ย. ลดลง 1.12 ดอลลาร์ หรือ 1.46% ปิดที่ 75.66 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.ค. ลดลง 1.02 ดอลลาร์ หรือ 1.27% ปิดที่ 79.31 ดอลลาร์/บาร์เรล
สัญญาทองคำตลาดนิวยอร์กปิดลบในวันจันทร์ (1 พ.ค.66) โดยตลาดถูกกดดันจากการแข็งค่าของสกุลเงินดอลลาร์ รวมทั้งการคาดการณ์ที่ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในการประชุมเดือนนี้
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 6.90 ดอลลาร์ หรือ 0.35% ปิดที่ 1,992.20 ดอลลาร์/ออนซ์ ซึ่งเป็นระดับปิดต่ำสุดนับตั้งแต่วันที่ 21 เม.ย. 2566
สัญญาโลหะเงินส่งมอบเดือนก.ค. เพิ่มขึ้น 0.40 เซนต์ หรือ 0.02% ปิดที่ 25.23 ดอลลาร์/ออนซ์
สัญญาพลาตินัมส่งมอบเดือนก.ค.  ลดลง 25.40 ดอลลาร์ หรือ 2.33% ปิดที่ 1,064.70 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 63.10 ดอลลาร์ หรือ 4.2% ปิดที่ 1,446.80 ดอลลาร์/ออนซ์
ดอลลาร์สหรัฐแข็งค่าขึ้นอย่างมากเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (1 พ.ค.) เนื่องจากสถาบันจัดการด้านอุปทานของสหรัฐ (ISM) เปิดเผยดัชนีการผลิตเดือนเม.ย.ที่ดีกว่าคาด
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.49% แตะที่ระดับ 102.1527
ดอลลาร์สหรัฐแข็งค่าขึ้นแตะ 137.4590 เยนในวันจันทร์ (1 พ.ค.66) จากระดับ 136.24 เยนในวันศุกร์ (28 เม.ย.66), ดอลลาร์สหรัฐแข็งค่าขึ้นแตะ 0.8962 ฟรังก์สวิส จาก 0.8938 ฟรังก์สวิส, ดอลลาร์สหรัฐแข็งค่าขึ้นแตะ 1.3540 ดอลลาร์แคนาดา จากระดับ 1.3537 ดอลลาร์แคนาดา และดอลลาร์สหรัฐแข็งค่าขึ้นแตะ 10.3359 โครนาสวีเดน จาก 10.2638 โครนาสวีเดน
ส่วนยูโรอ่อนค่าลงแตะ 1.0969 ดอลลาร์ในวันจันทร์ จากระดับ 1.1017 ดอลลาร์ในวันศุกร์ และปอนด์อ่อนค่าลงแตะ 1.2487 ดอลลาร์ จากระดับ 1.2563 ดอลลาร์ในวันศุกร์